**Rheolwr Buddsoddi Mewn Cyfleusterau Criced**

**Teitl y Swydd: Rheolwr Buddsoddi Mewn Cyfleusterau Criced**

**Oriau gwaith:** 35 awr yr wythnos   
**Yn adroddiad i’r:** Prif Weithredwr

**Cyflog:** £33-37,000, yn dibynnu ar brofiad

**Lleoliad y Brif Swyddfa**: Gerddi Sophia, Caerdydd (ystyrir gweithio o bell neu weithio hybrid am fod y rôl yn un ar gyfer Cymru gyfan)

**Mae Criced yng Nghymru yn ffynnu.**

**Mae nifer y merched sy’n chwarae wedi cynyddu’n aruthrol ac er gwaetha’r pandemig, rydym wedi tyfu clybiau ac adrannau ar draws Cymru.**

**Gyda’r diddordeb yn y gêm yn cynyddu, mae’r galw am gyfleusterau (awyr agored yn yr haf a dan do yn y gaeaf) yn cynyddu’n gyflym.**

**Rydym yn hynod ffodus ein bod yn cael gefnogaeth dda dan Fwrdd Criced Cymru a Lloegr (ECB) mewn perthynas â buddsoddi yng nghyfleusterau clybiau cyswllt, a byddwn hefyd yn parhau i weithio gydag Awdurdodau Lleol i gefnogi criced mewn parciau ac ysgolion (gan gynnwys strategaeth uchelgeisiol i fuddsoddi mewn Lleiniau Heb Laswellt).**

**Mae Criced Cymru, sef Corff Llywodraethu Cenedlaethol cydnabyddedig criced hamdden yng Nghymru, am benodi ar gyfer rôl newydd felly, sef Rheolwr Buddsoddi a Chyfleusterau Criced – i helpu i roi ein cynllun cyfleusterau strategol ar waith, a sicrhau bod gennym Fannau Chwarae digonol a phriodol, i gynnal y twf a’r diddordeb cynyddol mewn criced.**

Bydd deiliad y swydd yn rhan annatod o’n uwch dîm, ac yn gweithio gyda thimau, clybiau ac Awdurdodau Lleol y tair ardal i greu cyfleusterau newydd, neu i gynnal a gwella’r cyfleusterau criced presennol ar draws Cymru, gan greu Amgylcheddau Croesawgar a galluogi clybiau i daclo Newid Hinsawdd.

Bydd yr unigolyn yn cynorthwyo clybiau cyswllt i bennu hyd a lled prosiectau mawr, gan gynnwys cynnig cyngor technegol ac ariannol (gyda chymorth cydweithwyr Criced Cymru, yr ECB a Chwaraeon Cymru, ac ymgynghorwyr arbenigol Criced Cymru), un ai un i un, neu drwy weminarau addysgiadol neu ddulliau eraill.

Hefyd, deiliad y swydd fydd yn bennaf gyfrifol am fynd ati’n rheolaidd i ymgysylltu ag Awdurdodau Lleol, a dylanwadu arnynt i sicrhau bod buddiannau ac anghenion Criced yn cael eu deall, eu cynrychioli a’u hystyried mewn modd strategol gan swyddogion y Cyngor. Hefyd, mi fydd angen ichi allu ffurfio perthnasoedd â chwaraeon maes eraill, a gweithio gyda Chymdeithasau Chwaraeon Cymunedol.

Bydd y rôl hon yn golygu gweithio tuag at y nod o sicrhau cyfleusterau criced awyr agored a dan do o ansawdd da (boed yn arwynebau chwarae neu’n ardaloedd cymdeithasol mewn clybiau), datblygu a hyrwyddo ein Cynllun Cyfleusterau cenedlaethol, a chynorthwyo is-grŵp Cyfleusterau’r Bwrdd i’w alluogi i lywio ac archwilio’n cynlluniau yn y ffordd orau.

Mae’r swydd hon yn rôl adeiladu perthnasoedd a dylanwadu yn anad dim, gyda’r rôl dechnegol yn eilbeth i hynny; gellir cynnig hyfforddiant llawn i sicrhau bod yr ymgeisydd llwyddiannus yn meddu ar yr wybodaeth dechnegol ofynnol.

Bydd yr ymgeisydd llwyddiannus yn arddangos:

* Y gallu i ystyried cynlluniau mewn modd gwrthrychol a strategol
* Profiad o reoli prosiectau a llygad am fanylion a fydd yn eich galluogi i weithio’n gywir ac yn effeithlon
* Sgiliau cyfathrebu ardderchog, gan gynnwys y gallu i weithio mewn sefyllfaoedd un i un ac un i lawer, a hynny gydag amrywiaeth eang o bobl, o wirfoddolwyr i uwch reolwyr
* Sgiliau rheoli amser a blaenoriaethu ardderchog
* Y gallu i drafod a rheoli disgwyliadau cwsmeriaid
* Y gallu i defnyddio systemau ac offer digidol gan gynnwys MS Office (yn enwedig Excel).
* Sgiliau ariannol a sgiliau cyfathrebu llafar ac ysgrifenedig ardderchog, a’r gallu i ryngweithio’n bositif â rhanddeiliaid mewnol ac allanol
* Profiad o reoli cyllidebau a rhaglenni.

Ar gyfer y rôl hon, mi fyddai o fantais os oes gennych chi brofiad o:

* Ddatblygu a chynllunio cyfleusterau a phrosiectau cyfalaf (Chwaraeon)
* Ffynonellau ariannu cyhoeddus ac elusennol a pharatoi ceisiadau
* Gweithio dan bwysau ac ar eich liwt eich hun pan fo angen
* Iechyd a diogelwch
* Cynllunio/datblygu busnes
* Awdurdodau Lleol
* Ymddiriedolaethau Hamdden
* Llywodraeth Cymru
* Partneriaethau Ardal Chwaraeon Cymru
* Cynaliadwyedd (Ariannol ac Amgylcheddol)
* Hygyrchedd
* Cydraddoldeb, Amrywiaeth a Chynhwysiant – a’u pwysigrwydd
* Y rhwydwaith criced hamdden
* Gweithio gyda Chyrff Llywodraethu Cenedlaethol
* Cymdeithasau Chwaraeon Cymunedol
* Chwaraeon Perfformiad / Llwybr Chwaraewyr

Er nad yw’n hanfodol er mwyn cyflawni’r swydd, mi fyddai’n ddymunol bod gan ymgeiswyr rywfaint o hyfedredd yn y Gymraeg.

Bydd y rôl yn golygu cyflawni’r gofynion allweddol canlynol:

* Sicrhau bod unrhyw fuddsoddiad (gan Chwaraeon Cymru, yr ECB neu ffynonellau eraill) yn cael ei flaenoriaethu’n strategol mewn prosiectau sydd â chanlyniadau twf clir (h.y. criced iau, cyfranogiad merched, gofynion y llwybr chwaraewyr).
* Gweithio gyda thimau Ardal Criced Cymru i wneud y mwyaf o gyfleoedd arian grant gan Chwaraeon Cymru a’r ECB.
* Sicrhau arian partneriaeth a pherchnogaeth o brosiectau mawr gan Awdurdodau Lleol allweddol.
* Nodi cyfleoeddd ariannu eraill, lleol ar gyfer prosiectau mawr.
* Gweithio’n llwyddiannus gydag ymgynghorydd Cyfleusterau Criced Cymru a thîm Cyfleusterau’r ECB ar brosiectau arbennig, Apex, trawsnewid, yn enwedig i gefnogi criced Merched a Menywod.
* Sicrhau darpariaeth ddigonol o gyfleusterau ar gyfer criced llwybr chwaraewyr.

I wneud cais, anfonwch lythyr eglurhaol, CV a’ch disgwyliadau o ran cyflog at

Sandie Keane; [sandie.keane@cricketwales.org.uk](mailto:sandie.keane@cricketwales.org.uk" \t "_blank)

Y dyddiad cau ar gyfer ceisiadau yw 30ain Medi 2022.

*Mae Criced Cymru wedi ymrwymo i ddarparu cyfleoedd cyfartal. Er y byddwn bob amser yn penodi ar sail teilyngdod, byddem yn annog ceisiadau yn arbennig oddi wrth grwpiau a chymunedau sydd heb gynrychiolaeth ddigonol ym myd criced – yn enwedig merched neu bobl o gefndiroedd ethnig amrywiol, neu rai sydd ag anabledd.*